– Калі кажуць пра тое, што пытанне экалогіі можна вырашыць за кошт абсталявання веласіпедных дарожак, укаранення электрычнага транспарту, то ў нейкай меры гэта праўда. Але самая вялікая праўда ў тым, што лепш за ўсё пазбаўляцца ад шкодных выкідаў укараненнем чыстых крыніц энергіі. Напрыклад, адзін ветраагрэгат магутнасцю адзін мегават за год дазваляе прадухіліць 1800 тон шкодных выкідаў. Гэта вельмі істотна. Сёння Кітай з’яўляецца сусветным лідарам па аднаўляльнай электраэнергетыцы. На другім месцы – Злучаныя Штаты. Нават Еўропа трошкі адстала... У Беларусі гэты працэс толькі набірае сілу.